
 Nr. 107/11017/12.06.2026


R E F E R A T   D E   A P R O B A R E
privind aprobarea Devizului general, actualizat cu Notele de lucrări suplimentare conform Dispoziției de șantier nr. 2, pentru obiectivul de investiții ”Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad”



Prin Hotărârea Consiliului Local nr. 92/2024 au fost aprobate Documentația tehnico-economică și Devizul general, faza D.T.A.C., pentru obiectivul de investiții ”Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad”, proiect finanțat prin Planul Național de Redresare și Reziliență, Componenta C5 – Valul Renovării.
[bookmark: _Hlk230695898]Ulterior, prin Hotărârea Consiliului Local nr. 98/2025, a fost aprobat Devizul general și Indicatorii tehnico-economici, actualizați, ca urmare a finalizării procedurilor de achiziție publică aferente obiectivului de investiții menționat.
De asemenea, prin Hotărârea Consiliului Local nr. 165/2025 a fost aprobat Devizul general actualizat, în conformitate cu prevederile Legii nr. 141/2025, pentru același obiectiv de investiții.
Prin Hotărârea Consiliului Local nr. 83/2026 a fost aprobat Devizul general actualizat cu Notele de renunțare și Notele de lucrări suplimentare conform Dispoziției de șantier nr.1 pentru obiectivul de investiții „Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad”.
Pe parcursul execuției lucrărilor, s-a impus executarea instalației de curenți slabi (centrală detectare/avertizare, alarmare optică și acustică, senzori detecție oxigen în exces). Toate acestea sunt necesare pentru a putea asigura o bună funcționare a Secției de Pediatrie, pentru siguranța pacienților, prevenirea și intervenția în caz de urgențe, pentru a asigura funcționarea medicală continuă precum și pentru respectarea prevederilor din norme și normative.
	Pentru a putea îndeplini cerințele enumerate mai sus, este nevoie ca instalația de curenți slabi să fie concepută și executată profesional, conform prescripțiilor date în normativele în vigoare.
Aceste modificări au fost materializate prin Dispoziția de șantier nr. 2 emisă de către proiectant și însușită de către verificatorul de proiect, dirigintele de șantier și executant, în sensul executării unor lucrări suplimentare, lucrări noi, strict necesare și imprevizibile la momentul elaborării documentației și organizării procedurii de achiziție, în valoare totală de 21.429,11 lei (fără T.V.A.), respectiv 25.929,23 lei (cu T.V.A.).
[bookmark: _Hlk230696290][bookmark: _Hlk230694095]Pentru stabilirea valorii totale a obiectivului de investiții a fost elaborat Devizul general, actualizat cu Notele de lucrări suplimentare conform Dispoziției de șantier nr. 2, valoarea totală a acestuia devenind de 2.038.625,07 lei (fără T.V.A.), respectiv 2.451.264,49 lei (cu T.V.A.), din care  C+M = 1.835.151,73 lei (fără T.V.A.), respectiv 2.220.533,59 lei (cu T.V.A.), cheltuielile eligibile fiind în valoare de 1.114.942,32 lei (fără T.V.A.), respectiv 1.338.008,06 lei (cu T.V.A.). 
În contextul celor de mai sus, am inițiat prezentul  proiect de hotărâre prin care am propus aprobarea Devizului general, actualizat cu Notele de lucrări suplimentare conform Dispoziției de șantier nr. 2, pentru obiectivul de investiții ”Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2022 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, in 24 martie 2022, se emite Ordinal Ministrului dezvoltării, lucrărilor publice și administrației privind aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025 privind unele  măsuri fiscal-bugetare cu modificările și completările ulterioare, ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.


P R I M A R
Florin CAZACU

